ai4bharat/Pralekha huggingface dataset:
ہنر مندی کے فروغ اور صنعت کاری کی وزارت
مہاتما گاندھی قومی فیلو شپ
نئی دہلی، 2دسمبر 2019/ضلع سطح پر فروغ ہنر مندی کو تقویت دینے کے لئے فروغ ہنر مندی اور صنعت کاری کی وزارت  نے انڈین انسٹی ٹیوٹ آف منجمنٹ  بنگلور کے ساتھ ایک معاہدہ پر دستخط کئے ہیں تاکہ مہاتما گاندھی قومی فیلو شپ  پروگرام کو نافذ کیا جاسکے۔ ایم جی این ایف ایک دو سالہ اکیڈمک پروگرام ہے، جس کے اندر ضلع انتظامیہ کے ساتھ زمینی سطح پر عملی تجربے کا عنصر شامل ہے۔ اس کا مقصد افراد کا ایک کیڈر تیار کرنا اور انہیں ایسے مخلوط اکیڈمک پروگرام کی ٹریننگ دینا ہے جو اکیڈمک ان پٹ دستیاب کراسکیں اور جو فروغ ہنر مندی کے فروغ کے لئے ضلع سطح پر ایک ماحول بناسکیں۔ اس تربیت کے حصول کے بعد فیلوز کو سرٹیفکٹیس آف پبلک پالیسی اینڈ منجمنٹ سے نواز ا جائے گا۔ تجرباتی مرحلے میں 75 مہاتما گاندھی قومی فیلوز کی چھ نشان زد ریاستوں کے 75 اضلاع میں تعیناتی کی جائے گی۔یہ ریاستیں ہیں گجرات، کرناٹک، میگھالیہ، راجستھان، اتراکھنڈ اور اترپردیش۔
ایم جی این ایف فیلوز کے انتخاب کا عمل ابھی مکمل نہیں ہوا ہے۔ آن لائن درخواست دینے کی تاریخ 20 نومبر 2019 تھی۔ امیدواروں کی حتمی فہرست کا اعلان کئے جانے سے قبل ، تحریری امتحان ، کیس اینالیسس اور ذاتی انٹرویو کیا جائے گا۔
یہ اطلاع فروغ ہنر مندی اور صنعت کاری کے وزیر مملکت جناب آر کے سنگھ نے آج لوک سبھا میں ایک تحریری جواب میں دی۔
۔۔۔۔۔۔۔۔۔۔
م ن۔ م م ۔ ج۔
U- 5512
(Visitor Counter : 62
نوجوانوں کے امور اور کھیل کود کی وزارت
باصلاحیت کھلاڑیوں کی تلاش کے لئے پورٹل
نئیدہلی11 جولائی ۔ نوجوانوں کے امور اور کھیلوں کے وزیر مملکت  جناب کرن رجیجو نے آج لوک سبھا میں ایک تحریری جواب میں بتایا کہ ملک بھر سے باصلاحیت کھلاڑیوں کو راغب کرنے کے مقصد سے نوجوانوں کے امور اور کھیلوں کی وزارت نے اسپورٹس اتھارتی آف انڈیا کے ذریعہ 28 اگست 2017 کو نیشنل ٹیلنٹ سرچ پورٹل کا آغاز کیا تھا۔ یہ پورٹل اس لئے شروع کیا گیا تھا تاکہ ملک بھر سے باصلاحیت کھلاڑی چاہے وہ کسی بھی کھیل سے تعلق رکھتا ہو ، اسپورٹس اتھارٹی آف انڈیا کے تربیتی مراکز خصوصی ایریا گیمز / ایس اے آئی ایکسٹینشن سینٹر میں داخلے کے لئے اپنی آن لائن درخواست جمع کراسکیں ۔ کل 462083 کھلاڑیوں نے نیشنل ٹیلنٹ سرچ پورٹل تک رسائی حاصل کی ہے اور 41 تربیت پانے والوں کا انتخاب کیا گیا ہے۔ کسی بھی فیلڈ کا کھلاڑی پورٹل کے ان بلٹ فارمیٹ پر اپنا پروفائل اپ لوڈ کرکے داخلے کے لئے آن لائن درخواست دے سکتا ہے ۔تفصیلات حسب ذیل پیش کی گئی ہیں :
پورٹل ان کھلاڑیوں کو 24X7کی بنیاد پر رسائی کی اجازت دیتا ہے ، جو ایس اے آئی سینٹروں میں داخلے کا ارادہ رکھتے ہیں۔ نیشنل ٹیلنٹ سرچ پورٹل سیل کی طرف سے حاصل ہونے والی درخواستوں کی جانچ پڑتال کی جاتی ہے اور مجاز درخواست دہندگان کو تربیتی سینٹروں میں بھیج دیا جاتا ہے۔
2017سے 2019 تک اس اسکیم میں شامل ہونے والے یا سلیکٹ کئے گئے تربیت پانے والوں کی تعداد اور آن لائن داخلے کی تفصیلات :
|
|
نیشنل ٹیلنٹ سرچ پورٹل
|
|
نمبر شمار
|
|
نوعیت
|
|
نمبر
|
|
1
|
|
ایسے افراد کی کل تعداد جنہیں ہوم پیج تک رسائی حاصل ہوئی ہے
|
|
462083
|
|
2
|
|
مختلف کھیلوں کے شعبوں میں درج کئے گئے کھلاڑیوںکی تعداد
|
|
17884
|
|
3
|
|
موصول ہوئی آن لائن درخواستوں کی تعداد
|
|
1029
|
|
4
|
|
مجاز امیدواروں کی درخواستوںکی تعداد جنہیں یونٹ سینٹر کو پیش کیا گیا ہے۔
|
|
667
|
|
5
|
|
ایسے امیدواروںکی تعدادجنہیں عمر کے ضابطے کی وجہ سے اہل نہیں پایا گیا۔
|
|
171
|
|
6
|
|
ایسے امیدوار وں کی تعداد جنہیں مزید معلومات فراہم کرنے کے لئے ہیڈ آفس کی طرف سے درخواست کی گئی تھی 
|
|
191
|
|
7
|
|
ایسے امیدواروں کی تعداد جنہیں تربیتی سینٹر کی طرف سے سلیکشن ٹرائل کے لئے مدعو کیا گیا تھا

|
|
374
|
|
8
|
|
ایسے امیدواروں کی تعداد جن کی سلیکشن ٹرائل کی طرف سے سفارش کی گئی تھی 
|
|
169
|
|
9
|
|
ایسے امیدوار وںکی تعداد جنہیں ایس ٹی سی / ایس اے جی /ایکسٹینشن اسکیموں کے تحت شامل کرنے کے لئے متعلقہ ریجنل سینٹر کے لئے سلیکشن کمیٹی کی طرف سے سفارش کی گئی تھی۔
|
|
41
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ح ا ۔رم
U-3036
(Visitor Counter : 43
ریلوے کی وزارت
ریلوے کے شعبے میں بھارت اورروس کے مابین مفاہمتی عرضداشت پردستخط کئے جانے کے عمل کوکابینہ کی منظوری
نئی دہلی،13جون :وزیراعظم ، جناب نریندرمودی کی قیادت میں مرکزی کابینہ کو اس مفاہمتی عرضداشت سے آگاہ کیاگیا جس کا تعلق وزارت ریلوے کے تحت تحقیق وڈیزائن اورمعیارات کے ادارے کے سلسلے میں مفاہمتی عرضداشت سے ہے ۔ اس مفاہمتی عرضداشت کے ذریعہ بھارت اورروس کے ریلوے تحقیق ادارے اوراطلاعات تکنالوجی سے متعلق ڈیزائن انسٹی ٹیوٹ ، سگنلنگ اورریلوے نقل وحمل سے متعلق ٹیلی مواصلات ادارے کے مابین مفاہمتی عرضداشت کے ذریعہ باہمی تعاون کا راستہ ہموار ہوگا۔
مذکورہ مفاہمتی عرضداشت سے اطلاعات کے باہم تبادلے ، ماہرین کی ملاقاتوں ، مذاکرات ، تکنیکی دوروں اورمشترکہ طورپر متفقہ تعاون سے متعلق پروجیکٹوں کے نفاذ کا راستہ ہموار کریگی ۔
وزارت ماہی پروری، مویشی پروری و ڈیری
ڈیئری کسانوں کے لیے کے سی سی
کارپوریٹ سیکٹر میں 6فیصد چکنائی اور 9 فیصد ٹھوس چکنائی نہیں  والے دودھ کے لیے کسانوں کو ادا کی جانے والی اوسط دودھ کی خریداری قیمت کو فروری 2021 میں 37.38 روپے فی کلو سے بڑھا کر فروری 2022 میں 39.93 روپے فی کلو کر دیا گیا تھا، جو مستحکم بازار کی طرف اشارہ کرتا ہے۔
کوآپریٹو ڈیئری سیکٹر کی طرف سے دستیاب معلومات کے مطابق، ایس ایم پی کی قیمت فروری 2021 کے 274.11 فی کلو گرام سے بڑھا کر فروری 2022 میں 285.44 روپے فی کلو گرام کر دی گئی تھی جو گزشتہ ایک سال میں مانگ میں اضافہ کی طرف اشارہ کرتا ہے۔ اپیڈا کے مطابق، ایس ایم پی کی برآمد 20-2019 کے 935.41 ایم ٹی سے بڑھ کر 21-2020 میں 13457.11 ایم ٹی ہو گئی اور پھر 22-2021 کے دوران  یہ مزید بڑھ کر 36668.19 ایم ٹی ہو گئی۔
حکومت ہند نے 01.06.2020 سے 31.12.2020 کے دوران دودھ کے کوآپریٹو اور دودھ پیدا کرنے والی کمپنیوں کے ساتھ جڑے اہل ڈیئری کسانوں کو کے سی سی فراہم کرنے کے لیے خصوصی مہم چلائی تھی۔ ڈیئری کسانوں کے لیے 10974 کروڑ روپے کی لاگت سے  کل 1480355 کے سی سی منظور کیے گئے ہیں۔
یہ معلومات آج لوک سبھا میں ماہی پروری، مویشی پروری اور ڈیئری کے مرکزی وزیر جناب پرشوتم روپالا نے ایک سوال کے تحریری جواب میں فراہم کیں۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 155.39 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 12,72,073 ہے۔
فی الحال زیر علاج مریضوں کی شرح 3.48 فیصد ہے۔
سردست صحت یابی کی شرح 95.20فیصد ہے ۔
گزشتہ 24 گھنٹوں کے دوران 1,09,345مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,48,24,706ہوگئی ہے۔
پچھلے 24 گھنٹوں کے دوران 2,64,202 نئے معاملات سامنے آئے ہیں۔
اب تک مجموعی طور پر اومیکرون کے 5753 معاملات کا پتہ لگایا گیا جن میں کل سے 4.83 فیصد کااضافہ درج کیا گیا۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 69.90 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 1787457 ٹیسٹ منعقد کئے گئے۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال –357واں دن
بھارت نے مجموعی طور پر 150 کروڑ ٹیکہ کاری کرکے ایک تاریخی سنگ میل عبور کرلیا ہے
آج شام 7 بجے تک81لاکھ سے زیادہ ٹیکے لگائے گئے
نئی دلّی ،07جولائی، 2021/
تاریخی کامیابی حاصل کرتے ہوئے بھارت نےآج کووڈ-19 سے بچاؤ کے لئےٹیکہ کاری کی مجموعی تعداد 150 کروڑ  ایک سنگ میل عبور کرلیا ہے۔ آج شام 7 بجے تک 81 لاکھ سے زیادہ ٹیکے لگائے گئےہیں۔آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
150 کروڑ سے زیادہ ٹیکہ کاری کی تاریخی حصولیابی پر اپنے ٹوئیٹ کے ذریعے ہم وطنوں کو مبارکباد پیش کرتے ہوئے وزیراعظم نریندر مودی نے کہا ہے کہ ملک نے سال کا آغاز 15 سے 18 سال کی عمر کے بچوں کی ٹیکہ کاری کے ساتھ کیا ہے۔ وہیں، سال کے پہلے مہینے کے پہلے ہفتے میں ہی بھارت نے 150 کروڑ  ٹیکہ کاری کرنے کا تاریخٰ سنگ میل بھی عبور کرلیا ہے۔
ملک میں 150 کروڑ ٹیکہ کاری کا تاریخی نشانہ حاصل کرنے پر وزیر صحت ڈاکٹر من سکھ منڈاویا نے بھی ہمارے طبی کارکنان کی سخت محنت اور پختہ عزم کی ستائش کی ہے۔ انھوں نے کہا کہ جب ہر ایک مل کر کوشش کرتا ہے تو کسی بھی ہدف کو حاصل کیا جاسکتا ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10388770
|
|
دوسری خوراک
|
|
9736208
|
|
صف اوّل کے کارکنان
|
|
پہلی خوراک
|
|
18386999
|
|
دوسری خوراک
|
|
16950940
|
|
15سال سے 18 سال کی عمر کے افراد
|
|
پہلی خوراک
|
|
19964801
|
|
18تا44 سال کی عمر کے افراد
|
|
پہلی خوراک
|
|
511433066
|
|
دوسری خوراک
|
|
348027006
|
|
45سال سے 59 سال کی عمر کے افراد
|
|
پہلی خوراک
|
|
195772551
|
|
دوسری خوراک
|
|
154984871
|
|
60 سال سے زیادہ عمر کے افراد
|
|
پہلی خوراک
|
|
122085551
|
|
دوسری خوراک
|
|
97490551
|
|
مجموعی طور پر دی گئی پہلی خوراک
|
|
878031738
|
|
مجموعی طور پر دی گئی دوسری خوراک
|
|
627189576
|
|
مجموعی تعداد
|
|
1505221314
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
مورخہ:07جنوری 2022 
|
|
طبی کارکنان
|
|
پہلی خوراک
|
|
109
|
|
دوسری خوراک
|
|
3062
|
|
صف اوّل کے کارکنان
|
|
پہلی خوراک
|
|
194
|
|
دوسری خوراک
|
|
9421
|
|
15سال سے 18 سال کی عمر کے افراد
|
|
پہلی خوراک
|
|
3006335
|
|
18تا44 سال کی عمر کے افراد
|
|
پہلی خوراک
|
|
1796130
|
|
دوسری خوراک
|
|
2188224
|
|
45سال سے 59 سال کی عمر کے افراد
|
|
پہلی خوراک
|
|
157309
|
|
دوسری خوراک
|
|
603899
|
|
60 سال سے زیادہ عمر کے افراد
|
|
پہلی خوراک
|
|
81377
|
|
دوسری خوراک
|
|
304922
|
|
مجموعی طور پر دی گئی پہلی خوراک
|
|
5041454
|
|
مجموعی طور پر دی گئی دوسری خوراک
|
|
3109528
|
|
مجموعی تعداد
|
|
8150982
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
سائنس اور ٹیکنالوجی کی وزارت
بائیو ٹکنالوجی کے محکمے نے جو وائرل ایمیونو جینیسٹی ٹیسٹنگ کے لیے جی سی ایل پی سہولت تیار کی ہے وہ اب کام کاج کے لیے تیار ہے
پنے میں بھارتی ودیا پیٹھ کے آئی آر ایس ایچ اے میں قومی مرکز : ایک قومی بایو فارمہ مشن کی مدد والا مرکز ہے
نئی دہلی، 05 ستمبر ، 2020 / حکومت ہند کے بایو ٹکنالوجی کے محکمے نے کم قیمت والی بایو ٹیک ، حفظان صحت مصنوعات کی تحقیق و ترقی میں سرمایہ کاری بڑھانے کے کئی اقدامات کیے ہیں۔ قومی بایو فارمہ مشن کا قیام انہیں کوششوں میں سے ایک ہے جس کا مقصد بایو تھیروپیوٹک ، ویکسن اور آلات کی صنعت کی ضرورتوں اور خلاء کی نشاندہی کرنا ہے۔
ویکسین کی تیاری کے لیے انسانوں میں وسیع طور پر اندازہ لگائے جانے کی ضرورت ہوتی ہے۔ تاکہ حفاظت ، امیونو جینیسٹی اور کلینیکل استعداد حاصل کی جا سکے۔ مرکز کی طرف سے چلائی جانی والی وائرل اور جراثیم سے متعلق کلینیکل ایمونو جینیسٹی لیباریٹریز کی جو جی سی ایل پی معیارات کو پورا کر رہی ہے نشاندہی کی گئی ہے۔ یہ نشاندہی ٹیکے سے متعلق صنعت کے لیے اہم ضرورت کے تحت کی گئی ہے۔
وائرل ٹیکے کے کلینیکل ایمونو جینیسٹی کے جائزے کے لیے ایمونو جینیسٹی اور بایو لوجیکس اندازے سے متعلق قومی مرکز  بھارتیہ ودیا پیٹھ کی یونیورسٹی اور حکومت ہند کے ڈی آئی آر اے سی – ڈی بی ٹی نے مل کر تیار کیا ہے۔ بھارتیہ ودیا پیٹھ یونیورسٹی نے یہ مرکز اپنی آئینی شاخ ، صحت کے امور سے متعلق انٹر ایکٹیو ریسرچ اسکول  کے ذریعے اور ڈی آئی آر اے سی – ڈی بی ٹی نے نیشنل بایو فارمہ مشن کے ذریعے قائم کیا ہے۔ اس مرکز کا افتتاح ورچوئل طریقے سے حکومت ہند کی ڈی بی ٹی کی سکریٹری ڈاکٹر رینو سوروپ نے ایک افتتاحی تقریب میں کیا۔ جس کی صدارت مہاراشٹر سرکار کے ریاستی وزیر ڈاکٹر وشوجیت قدم نے کی۔
این آئی بی ای سی تقریباً 10 ہزار مربع فٹ کے رقبے پر قائم کیا گیا ہے اور یہ محض ایک سال کے ریکارڈ وقت میں قائم کیا گیا ہے۔ اس میں جدید طرین ایک بی ایس ایل – 3+، 4 بی ایس ایل – 2، اور 10 بی ایس ایل – 1، لیباریٹریز ہیں۔ پلاک ریڈیکشن نیوٹرلائزیشن ٹیسٹ ، مائیکرو نیوٹرالائزیشن ایسے، ایل جی ایم اور ایل جی جی ایلیسا جیسے ایمیونو جینی سٹی کے اہم ٹیسٹ تیار کیے گیے ہیں۔ انہیں معیار کی شکل دی گئی ہے جو ڈینگو ، چکن گنیا اور سارس کووڈ – 2 وائرس کے لیے دیئے جاتےہیں۔
ویڈیو کانفرنس کے ذریعے اس مرکز کا افتتاح کرتے ہوئے ڈی بی ٹی کی سکریٹری ڈاکٹر رینو سوروپ نے کہا کہ انہیں ملک میں مستقبل میں تیار کیے جانے والے کووڈ - 19 ٹیکے کے ضمن میں ٹیکے کے امیدواروں کی کلینیکل ایمیونو جینسٹی جانچ کے سلسلے میں این آئی بی ای سی سے کافی امیدیں ہیں۔ انہوں نے مزید کہا کہ اس میدان میں بین الاقوامی معیارات کو برقرار رکھنے کی گھریلو صلاحیتوں سے ملک میں ٹیکہ تیار کرنے کے عمل میں تیزی آئے گی۔
اس موضوع پر اظہار خیال کرتے ہوئے مہاراشٹر سرکار کے ریاستی وزیر ڈاکٹر وشوجیت کدم نے کہا کہ آئی آر ایس ایچ اے میں اس طرح کا مرکز قائم کرنے کے لیے حکومت کی مدد ، دل خوش کر دینے والی ہے۔ انہوں نے ڈی بی ٹی اور بی آئی آر اے سی کی طرف سے مدد دیئے جانے کا اعتراف کیا اور شکریہ ادا کیا۔
مزید تفصیلات کے لیے رابطہ : https://irsha.bharatividyapeeth.edu/
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔09۔06
U – 5127
(Visitor Counter : 233
کامرس اور صنعت کی وزارتہ
حکومت چھوٹے تاجروں اور خردہ فروشوں کو ہر طرح کی امداد اور تعاون فراہم کرے گی : پیوش گوئل
ای-کامرس پالیسی کیلئے چھوٹے تاجروں سے تجاویز مانگی گئی ہیں
کامرس کے وزیر نے چھوٹے تاجروں کے نمائندوں سے ملاقات کی
نئی دہلی،19؍جون۔کامرس و صنعت اور ریلوے مرکزی وزیر جناب پیوش گوئل نے آج نئی دلی میں کِرانا اسٹور تاجروں اور خردہ فروشوں کے نمائندوں کے ساتھ میٹنگ کی۔ اس موقع پر کامرس و صنعت کے وزیر مملکت ہردیپ سنگھ پوری، کامرس و صنعت کے وزیر مملکت سوم پرکاش بھی موجود تھے۔
جناب پیوش گوئل نے ای-کامرس کے معاملوں پر مذاکرات کیلئے اِن نمائندوں کو شامل کرنے کی غرض سے ان سے تبادلۂ خیال کیا اور چھوٹے تاجروں کی طاقت اور کمزوریوں کا پتہ لگانے کیلئے بھی ان سے بات چیت کی۔ وزیر موصوف نے چھوٹے اسٹوروں، تاجروں اور خردہ فروشوں کے امکانات پر بھی غور کیا، جو ای-کامرس پلیٹ فارم سے فائدہ اٹھا سکتے ہیں۔ انہوں نے چھوٹے تاجروں اور خردہ فروشوں سے اپیل کی کہ وہ جی ای ایم پلیٹ فارم کو اپنائیں، جس نے 25000کروڑ کا ٹرن اوور کا نشانہ حاصل کر لیا ہے۔
کامرس اور صنعت کے وزیر نے شرکاء سے اپیل کی کہ وہ کھل کر بات کریں اور اپنے خدشات ان کے سامنے رکھیں تاکہ کامرس اور صنعت کی وزارت اور حکومت کے دیگر محکمے ان خدشات کو دور کرسکیں۔
کرانا اسٹوروں، تاجروں اور خردہ فروشوں کی ایسوسی ایشنوں کے نمائندوں نے برابر کا موقع دینے کی ضرورت اور غیر مسابقتی اقدامات جیسے بہت کم قیمتیں طے کرنا اور دیگر امتیازی طریقۂ کار کے اثرات پر تبادلۂ خیال کیا، جوکہ غیر ملکی مسابقت سے انہیں درپیش ہے۔
کامرس اور صنعت کے وزیر نے ایک بار پھر اس بات کو دوہرایا کہ ہندوستان غیر ملکی کمپنیوں کی طرف سے کثیر برانڈ خردہ کی اجازت نہیں دے گا اور بی ٹو بی کی آڑ میں کثیر برانڈ خردہ کے لئے داخلے کی اجازت نہیں ہوگی۔ کامرس کے وزیر نے شرکاء کو یقین دلایا کہ ان کی طرف سے ایک ایک نکتے کو اٹھایا جائے گا۔ انہوں نے اس بات پر بھی زور دیا کہ انتہائی کم قیمت یا مقررہ تاریخ سے قبل متعین کردہ قیمت کی اجازت نہیں دی جائے گی اور کوتاہی کرنے والوں کیخلاف ضروری کارروائی کی جائے گی۔ جناب پیوش گوئل نے مزید کہا کہ حکومت ہند چھوٹے تاجروں اور خردہ فروشوں کو ہر طرح کی امداد اور تعاون فراہم کرے گی تاکہ ان کے کاروبار میں اضافہ ہو۔
جناب پیوش گوئل نے مزید کہاکہ الیکٹرانکس اور انفارمیشن ٹیکنالوجی کی وزارت کی جانب سے قانون میں ڈاٹا کے پہلو پر غور کیاجا رہا ہے۔ انہوں نے کرانا اسٹوروں ، تاجروں اور خردہ فروشوں کی ایسوسی ایشنوں کے نمائندوں سے درخواست کی کہ وہ بغیر کسی تاخیر کے 5 دن کے اندر ای-کامرس پالیسی کے مسودے کے لئے تمام تجاویز بھیجیں۔ وزیر موصوف نے کہاکہ ای کامرس پالیسی کواسی وقت ہی حتمی شکل دی جائے گی، جب ایک ایک تجویز پر غور کر لیا جائے گا، جو صنعت اور اندرونی تجارت کے فروغ کی محکمے کی طرف سے وصول کی گئی ہیں۔
جناب پیوش گوئل نے جدید ٹیکنالوجی کے استعمال کے لئے زور دیااور کہاکہ چھوٹے خردہ فروش اورکسان اور کرانا اسٹورجدید ٹیکنالوجی کا استعمال کریں اور مُدرا جیسی حکومت ہند کی اسکیموں کا فائدہ اٹھائیں تاکہ ان کے کاروبار میں بہتری آئے، ان کی دکانوں میں تیزی سے خریداری ہو اور اعلیٰ معیار کی مصنوعات کو اسٹور کرکے اسٹاک میں بہتری آئے اور ان کے ذریعے ملازمت میں رکھے گئےلوگوں کو فائدہ پہنچے۔
وزیر موصوف نے واضح کیا کہ ضابطوں اور قوانین کے ذریعے زیادہ کنٹرول کر کے ہی کچھ پوائنٹ میں مدد مل سکتی ہے، لیکن طویل مدتی فائدے کے لئے مختصر مدت کی تکلیف کو برداشت کرنا ہوگا اور ہندوستان الگ تھلگ نہیں رہ سکتا اور وہ 5 ٹریلین کی معیشت بننے کے لئے ایک عالمی ویلیو چین کا حصہ ہوگا۔
U- 2514
(Visitor Counter : 51
امور داخلہ کی وزارت
کابینہ نے ایک تجویز کو پچھلی تاریخوں سے منظوری دی ہےجسے 1961 کے ضابطوں کے تحت حکومت ہند کے  کے رول نمبر 12 کے تحت منظوری دی گئی تھی۔ یہ تجویز قانون کی دفعہ 3 سے متعلق جموںو کشمیر کی تنظیم نو کے قانون 2019 کی شقوں کو لاگو کرنے کے بعد پیدا ہونے والی مشکلات کو دور کرنے کے لئے منظور کی گئی ہے
نئی دہلی ،20 نومبر :صدر جمہوریہ نے پارلیمنٹ کی سفارش پر دستور ہند کی دفعہ 370 کے تحت ایک اعلان نامہ جاری کیا اور جموںو کشمیر کی تنظیم نو سے متعلق قانون 2019 کو منظوری دی۔ اس کے مطابق جموںو کشمیر سابقہ ریاست کی ، 31 اکتوبر 2019 کو، جموں وکشمیر کے ، مرکز کے زیر انتظام نئے علاقے اور لداخ کی ، مرکز کے زیرانتظام نئے علاقے کے طور پر تنظیم نو کی گئی۔
لداخ کا مرکز کے زیرانتظام نیا علاقہ دو اضلاع کرگل لیہہ پر مشتمل ہے ، جموںو کشمیر کی بقیہ سابقہ ریاست جموںو کشمیر کے مرکز کے زیر انتظام نئے علاقے میں ہے۔
1947 میں جموںو کشمیر کی سابقہ ریاست میں مندرجہ ذیل 14 اضلاع تھے ۔کٹھوعہ، جموں، اودھم پور، ریاسی، اننت ناگ، بارہمولہ، پنچھ، میر پور، مظفر آباد، لیہاند لداخ، گلگت ، گلگت وزارت، چلہاس اور قبائلی علاقہ۔
2019 تک جموں وکشمیر کی مختلف ریاستوں نے ان 14 اضلاع کے علاقوں کو 28 اضلاع میں بدل دیا۔ ان نئے اضلاع کے نام مندرجہ ذیل ہیں: کپواڑہ، باندی پور، گاندربل ، سری نگر، بڈگام، پلوامہ، شوپیاں، کلگام، راجوری، رام بن، ڈوڈہ، کشتوار، سامبا اور کرگل۔
ان میں سے کرگل ضلع اس وقت کے لیہہ اور لداخ ضلع کے علاقے سے بنایا گیا ہے۔ اسی طرح لداخ کے مرکز کے زیرانتظام نئے علاقے کے لیہہ ضلع کو جموں وکشمیر کی تنظیم نو  دوسرے حکم نامے 2019 میں جو صدر جمہوریہ ہند نے جاری کیا ہے ، گلگت، گلگت وزارت، چلہاس اور 1947 کاقبائلی علاقہ شامل کیا جائیگا۔ یہ علاقے کرگل ضلع بنائے جانے کے بعد 1947 کے لیہہ اور لداخ ضلعوں کے بقیہ علاقوں کے علاوہ ہے۔
ماحولیات، جنگلات اور موسمیاتی تبدیلی کی وزارت
جناب بھوپیندریادو نے سووچھتا ہی سیوا مہم کے تحت صفائی ستھرائی پروگرام کی قیادت کی
ہندوستان بھر کے لوگ سووچھ بھارت ابھیان میں شامل ہو رہے ہیں اور وزیر اعظم کی طرف سے جاری کی گئی پرزور اپیل پر اسے جن آندولن میں تبدیل کر رہے ہیں: جناب یادو
ماحولیات، جنگلات اور موسمیاتی تبدیلی اور محنت و روزگار کے مرکزی وزیر جناب بھوپیندر یادو نے نیشنل زولوجیکل پارک ، نئی دہلی میں ماحولیات، جنگلات اور موسمیاتی تبدیلی کی وزارت کی سوچھتا ہی سیوا مہم کے تحت صفائی مہم کی قیادت کی۔
محترمہ لینا نندن، سکریٹری ایم او ای ایف اینڈ سی سی، جناب سی پی گوئل، ڈی جی ایف اینڈ ایس ایس، ایم او ای ایف اینڈ سی سی، ایس ایچ۔ بیوش رنجن، اے ڈی جی ، ایم او ای ایف اینڈ سی سی، جناب سنجے شکلا ممبر سکریٹری سنٹرل زو اتھارٹی اور جوائنٹ سکریٹری جناب ستیہ جیت مشرا اس موقع پر موجود تھے۔ 200 سے زائد شرکاء، بشمول پرجوش طلباء، دورہ کرنے والے افراد اس اہم پروگرام میں اپنا تعاون دینے کے لیے جمع ہوئے۔
اس دن کی خاص بات سووچھتا مہم میں نوجوانوں کی شرکت اور چڑیا گھر کی صفائی ستھرائی کے اقدامات تھے۔ اس سرگرمی کے بعد پی ای ٹی بوتل جمع کرنے کے پوائنٹ کا افتتاح کیا گیا، جو چڑیا گھر کو سنگل یوز پلاسٹک سے پاک علاقہ بنانے کی جانب ایک اہم قدم ہے۔ یہ اقدام ماحولیاتی پائیداری اور اس کے ماحولیاتی اثرات کو کم سے کم کرنے کے لیےنیشنل زو لوجیکل پارک کی غیر متزلزل عزم کی نشاندہی کرتا ہے۔
ایک دل کو گرما دینے والے عمل کے طور پر ، جناب بھوپیندریادو نے پائیدار زندگی اور ماحولیاتی شعور کی اہمیت پر زور دیتے ہوئے، طلباء میں دوبارہ استعمال کے قابل ماحول دوست بیگ تقسیم کیے۔
تھیلوں کی تقسیم کے بعد، نیشنل زو لوجیکل پارک میں متنوع جنگلی حیات کے ساتھ تعلیمی تعلق کو فروغ دینے والے چڑیا گھر میں ماحولیات اور صفائی کے لیے طرز زندگی کو فروغ دینے کے لیے حیوانات سے متعلق معلومات فراہم کرنے والے ایک جریدے کی نقاب کشائی کی گئی۔
سوچھتا ہی سیوا مہم کے تحت نیشنل زولوجیکل پارک میں شرم دان کی سرگرمی اس بات کو ظاہر کرتی ہے کہ جب کمیونٹیز ایک مشترکہ وژن کے ساتھ اکٹھی ہوتی ہیں تو بامعنی تبدیلی حاصل کی جا سکتی ہے۔ نیشنل زولوجیکل پارک جنگلی حیات کے تحفظ اور ماحولیاتی تحفظ کے لیے اپنے عزم میں ثابت قدم ہے۔
وزیراعظم کا دفتر
وزیراعظم نے گاؤوں کے گھروں میں 60 فیصد نل کے پانی کے کنکشن کی فراہمی پر خوشی کا اظہار کیا ہے
وزیراعظم کا کہنا ہے کہ یہ ایک غیر معمولی حصولیابی ہے اور اس سے بہت سی زندگیوں کو سہارا ملے گا
وزیراعظم جناب نریندر مودی نے گاؤوں کے گھروں میں 60 فیصد نل کے پانی کے کنکشن کی فراہمی پر خوشی کا اظہار کیا ہے۔ انہوں نے کہا کہ یہ ایک غیر معمولی حصولیابی ہے اور اس سے بہت سی زندگیوں کو سہارااور مدد ملے گی۔ جناب مودی نے یہ بھی کہا کہ ہم آنے والے وقت میں مزید گاؤوں کے گھروں میں نل کے پانی کی فراہمی میں اضافہ کرنے کے لئے ہر ممکن کام کر رہے ہیں۔
جل شکتی کے مرکزی وزیر جناب گجیندر سنگھ شیخاوت کی جانب سے کئے گئے ٹوئیٹ کے جواب میں وزیراعظم نے ٹوئیٹ کیا کہ یہ ایک غیر معمولی کارنامہ ہے اور اس سے بہت سی زندگیوں کو سہارا ملے گا۔ اور ہم آنے والے وقت میں زیادہ سے زیادہ مقامات پر نل کے پانی کی فراہمی میں اضافہ کریں گے ۔
وزارت دفاع
فوج اور فوجی تکنیکی تعاون پر ہندوستانی-روسی بین حکومتی کمیشن کے فوجی تعاون پر تیسرے ورکنگ گروپ کی میٹنگ نئی دہلی میں منعقدکی گئی
فوج اور فوجی –تکنیکی تعاون پر ہندوستانی-روسی بین حکومتی کمیشن کے فوجی تعاون پر ورکنگ گروپ کی تیسری میٹنگ 19-18جولائی 2023 کو نئی دہلی کے مانک شاہ سینٹر میں منعقد کی گئی تھی۔
میٹنگ کی مشترکہ صدارت چیف آف اسٹاف کمیٹی، ایچ کیو-آئی ڈی ایس کے انٹیگریٹیڈ ڈیفنس اسٹاف کے سربراہ لیفٹیننٹ جنرل جانسن پی میتھیو اور روسی فیڈریشن کی مسلح افواج اور جنرل اسٹاف کے مین آپریشنل ڈائریکٹوریٹ کے لیفٹیننٹ جنرل ڈائلیوسکی آئیگور نیکولائیوچ نے کی۔میٹنگ دوستانہ اور خیرسگالی کے ماحول میں منعقد کی گئی۔
بات چیت دونوں فریقوں کے مابین چل رہی دفاعی سرگرمیوں کو بڑھانے پر مرکوز تھی اور موجودہ باہمی دفاعی تعاون میکانزم کے دائرے میں نئی پہل پر بھی غورو خوض کیا گیا۔
ورکنگ گروپ کی میٹنگ ، مرکوز دفاعی اسٹاف اور روسی فیڈریشن کی وزارت دفاع کے بین الاقوامی فوجی تعاون کے مین ڈائریکٹوریٹ کے درمیان حکمت عملی کے درمیان اسٹریٹیجک اور آپریشنل سطح پر مستقل بات چیت کے توسط سے دونوں ممالک کے درمیان دفاعی تعاون کو آگے بڑھانے کے لئے قائم شدہ ایک پلیٹ فارم ہے۔
..............................................
ش ح۔ ج ق۔ ن ع


(Visitor Counter : 58
وزارت اطلاعات ونشریات
توہین آمیز سرخیوں کے استعمال سے گریز کریں، وزارت اطلاعات و نشریات نے نجی چینلوں کو ایڈوائزری جاری کی
ٹی وی مباحثےمیں غیر پارلیمانی زبان کا استعمال، صحافی من گھڑت دعوے کررہے ہیں: ایڈوائزری
نئی دہلی۔ 23 اپریل مرکزی وزارت اطلاعات و نشریات نے آج نجی ٹی وی نیوز چینلوں کو جھوٹے دعوے کرنے اور ہتک آمیز سرخیوں کا استعمال نہ کرنے مشورہ دیا ہے۔ آج جاری کردہ ایک تفصیلی ایڈوائزری میں، وزارت نے کیبل ٹیلی ویژن نیٹ ورک  ایکٹ، 1995 کے سیکشن 20 کی دفعات بشمول اس کے تحت وضع کردہ پروگرام کوڈ پر عمل کرنے کی اپیل کی ہے۔
وزارت کو پتہ چلا ہے کہ ماضی قریب میں کئی سیٹلائٹ ٹی وی چینلوں نے واقعات اور واقعات کی کوریج ایسے انداز میں کی ہے جو غیر مستند، گمراہ کن، سنسنی خیز اور سماجی طور پر ناقابل قبول زبان اور تبصرے کا استعمال کرتے ہوئے اچھے ماحول اور شائستگی کو مجروح کرتے ہیں نیز فحش اور ہتک آمیز اور فرقہ وارانہ رویہ رکھنے والے ہیں۔ ایڈوائزری میں یوکرین-روس تنازعہ اور خاص طور پر شمال مغربی دہلی کےواقعات کا حوالہ دیا گیا ہے جہاں ٹی وی خبروں کے مواد اور مباحثے پروگرام کوڈ کی خلاف ورزی کرتے ہوئے پائے گئے ہیں۔
جبکہ یوکرین-روس تنازعہ کی رپورٹنگ کے معاملے میں وزارت نےپایا ہے کہ چینل توہین آمیز سرخیاں بنا رہے ہیں اور صحافیوں نے بے بنیاد اور من گھڑت دعوے کیے ہیں اور ناظرین کو ورغلانے کے لیے مبالغہ آرائی کا استعمال کیا ہے، دہلی تشدد کے معاملے میں، بعض چینلوں نے اشتعال انگیز سرخیوں اور تشدد کی ویڈیو والی خبریں نشر کی ہیں،جومختلف برادریوں کے مابین فرقہ وارانہ منافرت کو ہوا دے سکتی ہیں اور امن و امان میں خلل ڈال سکتی ہیں۔ چینلوں نے حکام کے اقدامات کو فرقہ وارانہ رنگ دیتے ہوئے مزید من گھڑت سرخیاں لگائی ہیں۔
وزارت نے نجی ٹی وی چینلوں کو غیر پارلیمانی، اشتعال انگیز اور سماجی طور پر ناقابل قبول زبان، فرقہ وارانہ تبصرے اور توہین آمیز حوالہ جات پر مبنی ایسے مباحث نشر کرنے کے خلاف انتباہ کیا ہے جن سے ناظرین پر منفی نفسیاتی اثر پڑ سکتا ہے اورجو فرقہ وارانہ انتشار کو بھڑکا سکتے ہیں اور بڑے پیمانے پر امن کو خراب کر سکتے ہیں۔
خلاف ورزی کی ان مثالوں کا حوالہ دیتے ہوئے، وزارت نے آج نشر ہونے والے پروگراموں پر شدید تشویش کا اظہار کیا ہے اور کیبل ٹیلی ویژن نیٹ ورک  ایکٹ 1995 اور اس کے تحت قوانین کی خلاف ورزی سے گریز کرنے کا سختی سے مشورہ دیا ہے۔
یہ ایڈوائزری وزارت اطلاعات و نشریات کی ویب سائٹ www.mib.gov.in پر دستیاب ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-4585
(Visitor Counter : 119
ماحولیات، جنگلات اور موسمیاتی تبدیلی کی وزارت
ملک میں جنگلات کے احاطے کا تخمینہ
فاریسٹ سروے آف انڈیا  واقع دہرادون وزارت کے ماتحت ایک ادارہ ہے جو 1987 سے ملک کے جنگلات کے احاطہ کا دو سالہ تخمینہ کرتا ہے اور نتائج انڈیا اسٹیٹ آف فاریسٹ رپورٹ میں شائع ہوتے ہیں۔ جنگلات کے احاطہ کا تعین کرنا ایک کنارے سے دوسرے کنارے تک کی نقشہ سازی کی مشق ہے جو ریموٹ سینسنگ پر مبنی ہے۔ یہ کام شدید بنیادی تصدیق اور نیشنل فارسٹ انوینٹری کی طرف سے حاصل عملی اعداد شمار کے سے تعاون کیا جاتا ہے۔ انڈیا اسٹیٹ آف فاریسٹ کی 2021 کی تازہ ترین رپورٹ کے مطابق گزشتہ سات برسوں  کے دوران ملک کے جنگلات کے کل رقبے میں 12,294 مربع کلومیٹر کا اضافہ ہوا ہے۔
پچھلے سات برسوں  میں ملک کے جنگلات کے احاطے کی تفصیلات اور پچھلے جائزوں کے حوالے سے جنگلات کے احاطے میں تبدیلی ذیل کے جدول میں دی گئی ہے:-

|
|
آئی ایس ایف آر سال
|
|
کل جنگل کا احاطہ
|
|
سابقہ آئی ایس ایف آر کے حوالے سے جنگل کے احاطہ میں تبدیلیاں
|
|
تبدیلی کی شرح
|
|
آئی ایس ایف آر -2015
|
|
7,01,495
|
|
-
|
|
-
|
|
آئی ایس ایف آر -2017
|
|
7,08,273
|
|
6,778
|
|
0.21
|
|
آئی ایس ایف آر -2019
|
|
7,12,249
|
|
3,976
|
|
0.56
|
|
آئی ایس ایف آر -2021
|
|
7,13,789
|
|
1,540
|
|
0.22
یہ معلومات آج راجیہ سبھا میں ماحولیات، جنگلات اور آب و ہوا میں تبدیلی کی وزارت کے مملکتی وزیر جناب اشونی کمار چوبے نے فراہم کیں۔